भोपाल। मध्य प्रदेश की राजधानी भोपाल में कोचिंग से लौट रही 19 साल की छात्रा को अगवा कर गैंगरेप करने के मामले में फास्ट ट्रैक कोर्ट ने चारों आरोपियों को आजीवन उम्रकैद की सजा सुनाई है। फास्ट ट्रैक कोर्ट का यह फैसला 52 दिन में आया है। गैंगरेप का ये मामला मामला 31 अक्‍टूबर का है। भोपाल के थाना हबीबगंज क्षेत्र में कोचिंग कर लौट रही पीड़िता को पहले दो लोगों ने किडनैप किया और फिर बाद में दो लोग और आए और कई बार सामूहिक बलात्‍कार किया। इस दौरान उसे जान से मारने की कोशिश भी की गई। शर्म की बात ये थी घटना के बाद वो जीआरपी थाने पहुंची लेकिन पुलिस रिपोर्ट दर्ज करने की बजाय उसे टरकाने की कोशिश करती रही।